Diari Oficial de la Generalitat Valenciana


Sumari del DOGV 8620, del 26-08-2019 (2019/8281)

RESOLUCIÓ de 21 d'agost de 2019, del president de l'Institut Valencià de Cultura, per a la concessió d'ajudes de foment de les arts escèniques per als sectors teatral i circense en el període de gener a novembre de 2019.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8620

Data del DOGV
:   26-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8281


Data del document
:   21-08-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 d'agost de 2019, del president de l'Institut Valencià de Cultura, per a la concessió d'ajudes de foment de les arts escèniques per als sectors teatral i circense en el període de gener a novembre de 2019. [2019/8281]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de convocatòria del 07.02.2019, del president de l'Institut Valencià de Cultura, per la qual es convoca la concessió d'ajudes de foment de les arts escèniques per als sectors teatral i circense durant els mesos de gener a novembre de 2019 (DOGV 8490, 20.02.2019), i tenint en compte els fets següents.  
  
Exposició de fets  
  
Primer. La Resolució del 07.02.2019, del president de l'Institut Valencià de Cultura, té en consideració les bases reguladores aprovades mitjançant l'Ordre 33/2016, de 18 de juliol, de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que preveu el resolc 3r.1 de la convocatòria, el termini de presentació de sol·licituds era de vint dies hàbils, a comptar des de l'endemà de la publicació de la convocatòria, per la qual cosa va finalitzar el 21.03.2019, i s'han presentat dues-centes seixanta-cinc (265) sol·licituds per part de les diferents persones físiques i jurídiques interessades.  
Tercer. En atenció al que disposa l'article 6, epígraf 3.1, de l'Ordre 33/2016, de bases reguladores, la comissió tècnica de valoració, degudament constituïda i reunida en sessió plenària els dies 17, 18, 19, 20 i 21 de juny, ha estudiat la documentació presentada i ha valorat les sol·licituds d'acord amb els criteris objectius d'atorgament continguts en l'article 3, epígraf 3.1, de les bases reguladores, i desplegats en el resolc 5é de la convocatòria, i ha emés l'acta corresponent.  
  
La proposta motivada de resolució del director general de l'Institut Valencià de Cultura es formula després d'haver vist els expedients i l'acta amb la proposta evacuada per la comissió tècnica de valoració nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tindre aqueixa condició; entre els requisits no figura i no ha calgut tenir en compte altres fets, al·legacions i proves que els adduïts per les persones interessades, i en atenció al que es disposa en l'article 6, epígrafs 6 i 7, de bases reguladores.  
  
  
Fonaments normatius  
  
Primer. Conforme amb el que disposa la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions; el Reial decret 887/2006, de 21 de juliol, pel qual s'aprova el Reglament de desplegament d'aquesta llei; les bases reguladores aprovades mitjançant l'Ordre 33/2016, de 18 de juliol (DOGV 7832, 20.07.2016), i la Resolució de convocatòria 07.02.2019, del president de l'Institut Valencià de Cultura (DOGV 8490, 20.02.2019).  
Segon. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre (DOGV 7355, 08.09.2014), i el Decret 124/2016, de 30 de setembre (DOGV 7887, 04.10.2016), ambdós del Consell, atribueix a l'ens, en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, les ajudes i les subvencions al president de l'entitat, que és el titular de la conselleria que ostenta les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en el resolc 3.1 de la convocatòria, i els expedients incoats s'han tramitat de conformitat amb el que es disposa en l'article 6 de les bases reguladores.  
Per tot això, en virtut de l'exposició de fets i dels fonaments normatius que han quedat exposats, vistes l'acta i la proposta evacuada per la comissió tècnica de valoració, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, resolc:  
  
  
Primer  
Concedir ajuda a les sol·licituds dels sectors teatral i circense per un import total de dos milions set-cents mil euros (2.700.000 ?), segons les modalitats i les persones beneficiàries que s'especifiquen tot seguit:  
  
L'import global màxim d'aquestes ajudes és de dos milions set-cents mil euros (2.700.000 ?), que es financen amb càrrec a la línia de subvenció S6422000, «Foment de les arts escèniques», entitat 00745, de la secció 09, del capítol IV dels pressupostos de la Generalitat Valenciana per a l'exercici 2019.  
  
Segon  
Les ajudes concedides mitjançant aquesta resolució estan acollides al règim de minimis establit en el Reglament UE número 1407/2013, de la Comissió, de 18 de desembre de 2013 (DOUE L352, 24.12.2013), relatiu a l'aplicació dels articles 107 i 108 del Tractat UE a les ajudes de minimis.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc 7é de la resolució de convocatòria, entre les quals figura la de comunicar per escrit l'acceptació segons el model de l'annex III, en un termini no superior als quinze dies hàbils següents des de la publicació, i a la justificació per part del beneficiari, d'acord amb el resolc 8é, fins a la data de 30.11.2019 assenyalada en el mateix resolc. La falta de justificació en el termini indicat determinarà la pèrdua total del dret al cobrament de la subvenció.  
  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
Denegar l'ajuda sol·licitada pels motius que s'especifiquen i els projectes que es relacionen tot seguit:  
A. No pot ser beneficiària en aquesta modalitat perquè la sol·licita una persona jurídica, en aplicació del que preveu l'article 2, epígraf 2.2.1 de les BBRR, i el resolc 1r, epígraf 3.1 de la RRCC.  
B. No ha aconseguit la puntuació mínima del 50 % dels punts exigits en el projecte artístic de la modalitat concreta i, en conseqüència, la CTV no ha pogut seguir avaluant la resta d'aspectes que conformen el projecte, de conformitat amb el resolc 5é, epígraf 2, de la RRCC.  
  
C. No ha obtingut la puntuació mínima de 50 punts exigida en l'article 3, epígraf 3.1, de les BBRR, d'acord amb els criteris de valoració de la convocatòria.  
D. Presentació fora del termini que estableix el resolc 3r, epígraf 1 de la RRCC, és a dir després del 21.03.2019.  
E. La documentació acreditativa de mèrits no ha estat inclosa en l'expedient de sol·licitud, segons preveu el resolc 3r, epígraf 2, de la RRCC.  
F. Exclosa per incompatibilitat en aplicació de l'article 3r, epígraf 4 de la RRCC.  
G. Renuncia per desistiment.  
H. Exclosa per antiguitat en aplicació del resolc 1r, epígraf 2.1.d).  
  
I. El projecte incompleix les característiques mínimes que preveu el resolc 1r, epígraf 2.1.b).  
De conformitat amb el que estableix la normativa d'aplicació del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé caldrà plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar del següent dia al de la publicació en el Diari Oficial de la Generalitat Valenciana.  
b) El recurs contenciós administratiu s'haurà de presentar davant dels jutjats contenciosos administratius de València, en el termini de dos mesos a comptar des de l'endemà de la publicació.  
  
València, 21 d'agost de 2019.- El president de l'Institut Valencià de Cultura: Vicent Marzà i Ibáñez.